**БАЛАНЫҢ ЖАН-ЖАҚТЫ ҚАБІЛЕТТІЛІГІН ДАМЫТУДА ЖАҢА ТЕХНОЛОГИЯ ӘДІСТЕРІН ПАЙДАЛАНУ ЖОЛДАРЫ**

Дурханова Алия Тілеубекқызы

"Сәкен Сейфуллин атындағы № 2 мектеп жасына дейінгі шағын орталығы бар ЖББОМ" Мемлекеттік коммуналдық мекемесінің бастауыш сынып мұғалімі

Алматы облысы Талғар қаласы

 Бүгінгі әлемде білім беру ісіндегі жоспарлаудың маңыздылығын айта келіп, Қазақстан Республикасының президенті Н.Ә.Назарбаев былай дейді: «Ұлттың бәсекеге қабілеттілігі оның білімінің көрсеткішімен белгіленеді». Шындығында қазіргі уақытта бүкіл әлемде балалардың білімділігін ынталандыру мен жан-жақты дамыту мәселесіне ерекше көңіл бөлінуде. Баланың жан-жақты қабілеттілігін дамыту тікелей мұғалімге, оның білім дәрежесі мен іздену шеберлігіне байланысты. Мұғалім - жұмыс істейтін белсенді әрекет иесі. Сондықтан да ол мектепке жаңалық енгізуде шешуші роль атқарады.Яғни баланың жан-жақты қабілеттілігін дамытуда жаңа технология әдістерін пайдалануы**.**Қазіргі уақытта педагогика ғылымының ерекшелігі - баланың тұлғалық дамуына бағытталған жаңа оқыту технологияларын шығаруға ұмтылуы. «Педагогикалық технологиялар – бұл білімнің басымды мақсаттарымен біріктірілген пәндер мен әдістемелердің: оқу–тәрбие процессін ұйымдастырудың өзара ортақ тұжырымдамамен байланысқан міндеттерінің, мазмұнының, формалары мен әдістерінің күрделі және ашық жүйелері , мұнда әр позиция басқаларына әсер етіп, ақыр аяғында баланың дамуына жағымды жағдайлар жиынтығын құрайды. Жаңа оқыту технологияларының бір ерекшелігі – оның білімді меңгерумен қатар, жеке тұлғаның жан-жақты шығармашылық, танымдық қабілеттерін және танымдық процестерін, яғни жадының алуан түрін (есту, көру, қимыл-қозғалыс және т.б.), ойлау, ынта, қабылдау қабілеттерін арнайы жасалған оқу және танымдық жағдайлар арқылы дамытуға, сондай-ақ жеке тұлғаның қауіпсіздігін, өзін-өзі дамыту, өзін-өзі бекіту, қарым-қатынас жасау, ойын, танымдық және шығармашылық қажеттіліктерін қанағаттандыруға, белсенді сөздік қорын (ауызша және жазбаша тілде) дамытуға бағытталуында. Қазіргі таңда оқыту мен тәрбиенің бірлігі, баланың танымдық күшін қалыптастыру және дамыту, балаға өз бетімен әрекеттену әдістерін меңгерту арқылы жан-жақты қабілеттілігі дамыған тұлға тәрбиелеуді көздейді.

 Білім негізі - бастауышта демекші. Бастауыш білім- үздіксіз білім берудің алғашқы басқышы. Бастауыш мектеп- бұл оқушы тұлғасы мен санасының дамуы қуатты жүретін ерекше құнды, қайталанбайтын кезеңі. Осыған сәйкес оқушыға белгілі бір көлемдегі білім, білік - дағдыларды меңгертумен бірге оларды барынша шығармашылық бағытта жан-жақты дамыту- бүгінгі күннің басты талабы. Бұл, әрине, мұғалімнен көп ізденісті талап етеді. Педагогика ғылымы еш нәрсеге бейімі жоқ, қабілеті жоқ адам болмайды деп дәлелдейді. Сол себепті де балалардың қабілетін кеңінен өрістете дамытуға мұғалім мақсатты түрде ықпал ете алады.Баланың жасырын, тіпті тым тереңде жатқан қабілеттерінің көрінуіне мүмкіндік жасау үшін оны оқытып, жан-жақты дамыту керек және оны оқыту үрдісі кезінде ересектердің басшылық етуімен жүзеге асыруға болады. Орыс жазушысы Александр Иванович Левитовтың "бастауыш сынып оқушыларының жас ерекшеліктеріне сай қабілеті, олардың белгілі бір іс-әрекетке бейімділігі арқылы көрінеді, яғни оянып келе жатқан қабілеттің алғашқы белгісі. Сондықтан баланың ерекше көзге түсетін бейімділіктердің, келешекте олардың қабілеттерінің көрсеткіштері екендігін ұмытпай, дер кезінде көре біліп, оларды соған сәйкес келетін қабілеттерді дамыту біздің борышымыз" (Детская и педагогическая психология:учебное пособие. Издательство ГУПИ МП РСФСР, 1960г.) деген пікірімен толығымен келісемін және осыны іске асыруды өзекті мәселе ретінде қарастырдым .

Оқушылардың танымдық және шығармашылық қызығушылықтарын арттыру мақсатында сабақта жаңа технология ретінде ақпараттық - коммуникативтік технологияларды пайдаланудамын. Бұл оқыту технологиясының элементтері арқылы оқушымен тиімді жұмыс істеуге болады:
1. Жан-жақты ізденуге дағдыландырады. 2. Ақпаратты өз бетінше түсінуге үйретеді.
3. Сөз астары мен құдіретін түсінуге жағдай жасайды.
4. Сабақтан тысқары қалатын оқушы болмайды.
 Сондықтан сабақта ақпараттық және коммуникативтік технологияны кеңінен пайдалану үйреншікті, қалыпты жағдай ретінде қарастыруды жөн көремін. Бүгінгі күні кез - келген оқытушы осы технологияны пайдалану арқылы әртүрлі сабақтарға әзірлемелер дайындап және оны жоғары деңгейде өткізе білсе, сабақтың тартымды әрі қызық болатыны анық. Мұндай сабақтар оқушыны басқа әлемге, ақпараттар әлеміне, тарту арқылы, сол әлемді өз көзімен көруге, көргенін сыныптастарына жеткізу барысында, рефераттар дайындау барысында , түрлі ақпараттармен алмасу барысында тіл дамыту мүмкіндігіне ие болады. Біз сондайлық жылдам өзгеретін әлемде өмір сүріп жатырмыз: технология өзгеріп жатыр, күн өткен сайын «скайп» немесе басқа бағдарламалар бойынша бейне байланыс тарап жатыр. Ал сонымен бірге біздің тұрмысымыз , біздің балалар да өзгеруде. Олар осы техникалармен айтарлықтай жақсы тілдесе алады. Сабақтарда интерактивтік тақтаны, электрондық оқулықтарды, ғаламторды пайдалану білім берудің шекарасын кеңітеді, оны нағыз ашық етеді, мектеп оқушысының тұлғалығын оқыту, дамыту және тәрбиелеу үшін ғаламат мүмкіндіктерге ие. Осыған орай, есеп шығаруға аса қабілетті оқушыларым : Тұрлықожа Дәулет, Нуржанова Нурай, Абдуалиев Ануар, Шаккөзов Даниярлар математика пәні бойынша халықаралық дистанциондық олимпиадаға қатысып өз біліктіліктерін сынап көрді. Ағылшын тілі пәнінің мұғалімі ретінде де осындай дистанциондық олимпиадаға ағылшын тілі пәнінен қатыстырған үш оқушымның үшеуі де бірінші орын алып, бірінші дәрежелі дипломдармен марапатталды. Олар екінші сынып оқушылары: Муналбаев Темірлан, Шаккөзов Данияр, Абылкасымова Ақниет. Осы ретте жобалау әдісі элементтерін сабақтарымда қолдануға тырыстым. Жоба тақырыптарын тікелей пәндік мазмұнмен байланыстырып отырдым. Бұл жұмысқа ата-ананы да қатыстыруға болады. Нәтижесінде оқушыларды ерте бастан танымдық дағдыларын дамытуға, бірнеше саладан алған білімдерін бір міндетті шешуге қолдануға, ақпараттық кеңістікте бағдарлауға тәрбиелейді.Ұжымдық қарым – қатынастар арқасында қоғам дағдылары жетілдіріледі.Қорыта келе айтарым ақпараттық - коммуникативтік технология:
1. оқу материалын терең түсінуге;
2. оқу мотивациясының артуына;
3. алған білімнің ұзақ уақыт есте сақталуына;
4. білім беруге жұмсалатын уақыттың азаюына ықпал етеді; 5. сабаққа деген құштарлығын арттырады;

 Сондай -ақ оқушыларымның интеллектісін дамыту мен өзін- өзі дамытудың тұтастығына қол жеткізу мақсатында сабақ кезіндегі және сабақтан тыс мезгілдегі жұмыс түрлерін байланыстыру да жақсы нәтиже көрсетуде.Сабақтан тыс мезгілде жүргізілетін жұмыстарға , яғни пәндік олимпиада, интеллектуалдық марафондар мен шығармашылық , танымдық байқауларға дайындық жұмыстарын жыл бойы жоспарлы түрде жүргізіп келемін .Сол арқылы оқушыларымды іскерлікке , дербестікке баулып, ойына түрткі болып , шығармашылыққа жетелеп , өздігінен ізденіске салынып, айналадағы дүниемен қарым -қатынасқа түсуге, «жаңалық ашуға» ынталандырып , оның «қызығына» бөлейтін нәтижелерге қол жеткізіп отырмыз. Атап айтар болсам, математика пәні бойынша Эргалиева Нұрдана, Тұрлықожа Дәулет, Ахметбек Әсет, Суннатиллаев Рахметуллалар "Ақбота интеллектуалдық марафонына " қатысса, Шынасылова Ақерке, Әскербек Ақжан, Тұрлықожа Дәулет, Суннатиллаев Рахметуллалар математика пәні бойынша халықаралық "Fibonacci " олимпиадасына қатысып ,Суннатиллаев Рахметулла жүлделі екінші орынға ие болып, екінші дәрежелі дипломмен және медальмен марапатталды.

 Оқушыларымның танымдық қасиеттерімен қатар жан -жақты шығармашылық қабілеттерін дамыту бағытында ізденуге жағдай жасай отырып, баланың өмір шындығында өзін – өзі тануға ұмтылып, өмірде дұрыс жол табу үшін дұрыс ой түйіп, өздігінен сапалы , дәлелді шешімдер қабылдай білуге тәрбиелеудемін. Сондай-ақ баланың бойындағы қабілеттерін дамытып, олардың өшуіне жол бермеуді мақсат еттім. Өйткені адам туынды ғана емес жаратушы да. Сол себепті де уақытты үнемдей отырып жеке дара жұмыс ұйымдастырудамын , бұл арада мұғалімнің оқушымен қарым- қатынасы, тіл табысуы да ерекше рөл атқарады. Аталған жұмыс түрлеріне бөлек сағат бөлінбейтіндігі сөзсіз.Сондықтан бұл жұмыс түрлерін күнделікті сабақ кезінде сабақ тақырыбына сәйкес немесе сергіту сәттерінде, сабақтан тыс кезде , тәрбие сағаттарында, әсіресе факультативтік көркем сөз, қызықты грамматика сабақтарында тиімді пайдаланудың нәтижесінде көптеген оқушыларымның шығармалары аудандық, облыстық, республикалық баспа сөз құралдарында жарық көріп келуде. Айта кетерлік болсақ, Әскербек Ақжанның екінші сыныптан бастап бүгінгі күнге дейін жыл сайын "Нұрлы таң" облыстық балалар мен жасөспірімдер журналында "Айтұмарға" атты өлеңі, " Мен қандай оқушымын?", "Елдостың түсі " атты шығармалары жарық көрген болса, биылғы жылда жас зиялыларға арналған танымдық "Мөлдір бұлақ" журналында "Ұстазға " деген өлеңі мен "Анама" атты шығармасы жарық көруде. Сондай -ақ "Нұрлы таң" облыстық балалар мен жасөспірімдер журналында Махмутов Амандықтың " Тәуелсіздігім ең қымбат қазынам", Әубәкір Нұрдың "Тәуелсіздік тұғыры", Талғатова Балжанның " Менің сыныбым - менің мақтанышым", Телжанова Руфинаның " Менің сыныптастарым", Нұрамбек Назымның "Достарымды жақсы көремін", Құмарбекқызы Назеркенің " Үлгілі оқушы " атты шығармалары жарық көрді. Эргалиева Нұрдананың "Жамбыл атаға" өлеңі, Буршақбаева Лаураның " Менің ұстазым" өлеңі, Асқарбек Алтынның " Балалардың бақыты"өлеңі, Турганов Русланның "Мен ұйғыр баласымын"атты шығармасы, Кенжеболат Манастың "Ана тілі" атты шығармасы көркем сөз сабақтарында дүниеге келіп , жас зиялыларға арналған танымдық "Мөлдір бұлақ" журналының беттерінде жарық көруде. Оқушыға шығармашылық бағытта өз бетімен еңбектенуге бағыт бере отырып, баланың ойын , сөз байлығын дамытатын жұмыстар түрі әрине білім сапасын жақсартуда . Елбасымыз Н.Ә. Назарбаев: «Бізге керегі – шын дарындар. Нарық аяқ – қолымызды қалай қыспасын мемлекет өзінің талантты ұлдары мен қыздарын , тарланбоз жүйріктерін қолдауға , қорғауға міндетті», - деп еліміздің болашағы жастарға үлкен мән береді. ҚР «Білім туралы Заңына» мемлекеттік саясат негізінде әр баланың жеке қабілетіне қарай интеллектуалдық дамуы жеке адамның дарындығын дамыту сияқты өзекті мәселелер енгізілген . Балалардың қабілеттер деңгейі жағынан тең дәрежеде болмауы табиғи заңдылық. Осыдан келе психологтар қабілеттердің екі түрлі деңгейінің болатындығын дәлелдейді: 1.Репродуктивті – іс – әрекетті, білімді берілген үлгі бойынша қабылдай алу деңгейі. 2.Шығармашылық - жаңалық ойлап табуға бағытталған деңгейі.Демек , бастауыш сынып оқушыларының жан-жақты қабілеттерін дамытудың маңызы ерекше. Сол себепті оқушыларымды еңбекке баулу сабақтарында да жаңа нәрсе ойлап табуға, өз идеясын жүзеге асыру үшін жаңа әдіс – тәсілдерді қарастыруға , ішкі мүмкіншіліктерін дамытуға бағыт беріп , сабаққа деген қызығушылықтарын арттыруға тырысамын. Қазіргі таңда оқушыларым жас ерекшеліктеріне қарай өзіне дейінгі ұрпақтың қол жеткізген қол өнер жетістіктерін меңгеріп қана қоймай , өз іс-әрекетінде сол жетістіктерді жаңа жағдайға бейімдей жетілдіре отыруды меңгеріп келеді. Оның көрінісін «Наурызға шашу» аудан аралық оқушылар шығармашылығы атындағы бейнелеу сурет өнері мен дәстүрлі қол өнер байқауының «Әдеттен тыс жасалған жұмыстар» номинациясы бойынша Дүйсеналиева Заринаның жүлделі ІІ - орын иегері болуынан байқауға болады. Бір бала қол өнеріне бейім болса, екіншісі музыка , би өнеріне қабілетті болып келеді. Мұндай бала есту, ритмді түсіну , сезімталдық сапаларымен ерекшеленеді. Ол қасиеттерін бала алғашқы ертеңгілік, тәрбие сағаттарында көрсете бастайды. Ал ол қасиеттерді байқап, оның дамуына тікелей ықпал ететін ата-ана мен мұғалім. Сондай өнерлі шәкірттерімнің арасында Ерлан Дана «Ақ көгершін» жасөспірімдер фестивалінің «Гран при» жүлдегері атанды. Сондай-ақ сынып оқушылары спорт секцияларына , домбыра үйірмелеріне қатысып аудан көлемінде жүлделі орындарды иеленді.Бала бойындағы дарындылықты ашудың қажетті шарттар ы туралы А.Владимиров «Бізге туғаннан берілген дарын өңделмеген алмазға ұқсайды. Жаңа ғана «Сібір кенінен» алынған мөлдір, қатты тас тәріздес ( бірақ алмаз қаншалықты тамаша болса да гауһар тас екеуінің айырмашылығы жер мен көктей). Гауһар тас деп – ерен еңбекті қажет ететін, тегістелген алмазды айтамыз» (Прикладная культурология 2010 ж.) деп жазды. Сондықтан да « бұлақ көрсең көзін аш» деген ұлағатты сөзге сүйеніп, бар мүмкіндікті пайдаланып, баланың қабілетін ашу – мұғалімнің міндеті .

 Ойымды қорыта келе Монтессори педагогикасының өздігінен даму технологиясының ұраны баланың мұғалімге : " мынаны менің өзімнің жасауыма көмектесіп жіберіңіз" деуіне жеткізуді құптаймын. (Монтессори - материал. М., Мастер,1992). Сол себепті де жан - жақты іздене білген мұғалім болашақта өзіндік көз қарасы толық қалыптасқан , дүниетанымы кең , білім , білік дағдысы жоғары, жан-жақты дамыған өз бетімен білім алып , жұмыс жасай алатын, дүние әлемін шарлайтын біздің дарынды да қабілетті жастарды тәрбиелей алады. Өйткені болашақта ел тізгіні сол жастардың қолында болмақ .Халқымыз «Басында бұлағы бар өзен ұзақ ағады» деп бекер айтпаған деген сөздермен аяқтағым келеді.

**Пайдаланылған әдебиеттер тізімі:**

 1.     Назарбаев Н.Ә. «Әлеуметтік-экономикалық жаңғырту - Қазақстан  дамуының басты бағыты» Ел президентінің халыққа жолдауы, 2012 ж.

 2. Монтессори - материал. М., Мастер,1992

 3. Эльконин Д.Б. психология обучения младшего школника.-М. , Знания,1974.

 4. Бастауыш сынып журналы 1994. №4

 5. Александр Иванович Левитов Детская и педагогическая психология:учебное пособие. Издательство ГУПИ МП РСФСР, 1960г.